smcproject/ml-wiki-sentences huggingface dataset:
കോഴിക്കോട് ജില്ലയിലെ താമരശ്ശേരിയിൽ 1925 നവംബർ 25 നാണ് വിളയാട്ടശ്ശേരി മുള്ളമ്പലത്ത് ബാലചന്ദ്രന്റെ ജനനം.
അച്ഛൻ :ഡോ.
നാരായണൻ നായർ.
അമ്മ: നാരായണി.
1949 ൽ 'ദിനപ്രഭ'യിലൂടെ പത്രപ്രവർത്തന രംഗത്തെത്തിയ വിംസീ 1950 ൽ മാതൃഭൂമിയിൽ സഹപത്രാധിപരായി ചേർന്നു.
ദീർഘകാലം മാതൃഭുമിയിൽ ജോലിചെയ്ത അദ്ദേഹം 1984 ൽ  ന്യൂസ് എഡിറ്ററായാണ്‌ വിരമിച്ചത്.
പിന്നീട് കുറച്ചു കാലം 'കാലികറ്റ് ടൈംസിൽ' അസോസിയേറ്റ് എഡിറ്ററായി ജോലിചെയ്തു .
മാതൃഭൂമി , കാലികറ്റ് ടൈംസ്, മാധ്യമം എന്നീ പത്രങ്ങളുടെ സ്പോർട്ട്സ് കോളങ്ങളിൽ വിംസിയുടെ ചടുലമായ കളിയെഴുത്തുകൾ ദീർഘകാലം തുടർന്നു.
കളിക്കളത്തിലെ പിരിമുറുക്കങ്ങൾ ഒപ്പിയെടുത്ത് വായനക്കാരെ കളിയനുഭവങ്ങളിലേക്ക് കൂട്ടിക്കൊണ്ടുപോകുന്ന വിംസി കാണികളുടെ പക്ഷത്തുനിന്ന് മലയാളത്തിലെ കളിയെഴുത്തു പത്രപ്രവർത്തനത്തിനു പുതിയ മാനം നൽകി.
വിംസിയുടെ ആത്മകഥ "വാൽക്കഷ്ണം" എന്ന പേരിൽ പുറത്തിറങ്ങി.
2010 ജനുവരി 9 നു 84-ആം വയസ്സിൽ അദ്ദേഹം മരണമടഞ്ഞു.
ഭാര്യ:പരേതയായ അമ്മിണിയമ്മ.
മക്കൾ:ഉണ്ണികൃഷ്ണൻ,വിജയകൃഷ്ണൻ,മീനാക്ഷി സദാനന്ദൻ.
പുരസ്കാരങ്ങൾ എം.പി.പൈലി അവാർഡ് കേസരി സ്മാരക കമ്മിറ്റിയുടെ നീലാംബരൻ സ്മാരക പുരസ്കാരം ടി.അബൂബക്കർ പുരസ്കാരം പ്രസ് അക്കാദമി രജതജൂബിലി പുരസ്‌കാരം അവലംബം പുറത്തേക്കുള്ള കണ്ണികൾ വിംസി-കളിയുടെ മൂല്യബോധം -എം.
എൻ.കാരശ്ശേരി Archived 2011-06-04 at the Wayback Machine .
മാതൃഭുമി ഓൺലൈൻ 10/01/2010 ഇനിയും ഇങ്ങനെയൊരാൾ ഇതുവഴി വരുമോ?
-വി.
രാജഗോപാൽ മാധ്യമം ഓൺലൈൻ 10/01/2010
വിം (എഴുത്തുപകരണം) ഇംഗ്ലീഷ് വിലാസം https://ml.wikipedia.org/wiki/Vim_(text_editor)
വിം (/vɪm/; Vi IMproved എന്നതിന്റെ ഒരു ചുരുക്കരൂപം) യുണിക്സിനുള്ള ഒരു സ്വതന്ത്രവും ഓപ്പൺ സോഴ്‌സ്, സ്‌ക്രീൻ അധിഷ്ഠിത ടെക്സ്റ്റ് എഡിറ്റർ പ്രോഗ്രാമാണ്.
ബിൽ ജോയിയുടെ വിയുടെ (vi)മെച്ചപ്പെടുത്തിയ ക്ലോണാണിത്.
യൂണിക്സിൽ ഉപയോഗിച്ച് കൊണ്ടിരുന്ന വി.ഐ. എന്ന സോഫ്റ്റ്‌വെയറിന്റെ പരിഷ്കരിച്ച പതിപ്പാണ് വിം.
കമാന്റ് ലൈനിൽ കമാന്റ് ലൈൻ സോഫ്റ്റ്‌വെയറായും ഗ്രാഫിക്കൽ യൂസർ ഇന്റർ ഫെയിസിൽ പ്രത്യേക സോഫ്റ്റ്‌വെയറായും വിം പ്രവർത്തിക്കുന്നു.
വിമ്മിന്റെ രചയിതാവ്, ബ്രാം മൂലേനാർ, പേഴ്സണൽ കമ്പ്യൂട്ടറായ അമിഗ യിൽ ലഭ്യമായ സ്റ്റീവി ടെക്സ് എഡിറ്റർ പോർട്ടിൽ നിന്നാണ് വിം ഉരുത്തിരിഞ്ഞത്, ഇത് 1991-ൽ പൊതുജനങ്ങൾക്കായി ഒരു പതിപ്പ് പുറത്തിറക്കി.
വിം ഒരു കമാൻഡ്-ലൈൻ ഇന്റർഫേസിൽ നിന്നും ഒരു ഗ്രാഫിക്കൽ യൂസർ ഇന്റർഫേസിൽ ഒരു സ്വതന്ത്ര ആപ്ലിക്കേഷനായും ഉപയോഗിക്കുന്നതിന് രൂപകൽപ്പന ചെയ്തിട്ടുള്ളതാണ്.
യുഗാണ്ടയിലെ കുട്ടികൾക്ക് സംഭാവന നൽകുന്നത് പരിഗണിക്കാൻ സോഫ്റ്റ്‌വെയർ ആസ്വദിക്കുന്ന ഉപയോക്താക്കളെ പ്രോത്സാഹിപ്പിക്കുന്ന ചില ചാരിറ്റിവെയർ ക്ലോസുകൾ ഉൾപ്പെടുന്ന വിം ലൈസൻസിന് കീഴിലാണ് വിം പുറത്തിറക്കുന്നത്.
ഗ്നൂ ജിപിഎൽ(GNU GPL)പതിപ്പ് 2.0 അല്ലെങ്കിൽ അതിനുശേഷമുള്ള പരിഷ്‌ക്കരിച്ച പകർപ്പുകൾ വിതരണം ചെയ്യാൻ അനുവദിക്കുന്ന ഒരു പ്രത്യേക വ്യവസ്ഥയിലൂടെ വിം ലൈസൻസ് ഗ്നൂ(GNU) ജനറൽ പബ്ലിക് ലൈസൻസുമായി പൊരുത്തപ്പെടുന്നു.
അമിഗയ്ക്ക്(Amiga)വേണ്ടി പുറത്തിറങ്ങിയതുമുതൽ, ക്രോസ്-പ്ലാറ്റ്ഫോം ഡെവലപ്മെന്റ് മറ്റ് പല സിസ്റ്റങ്ങളിലും ഇത് ലഭ്യമാക്കിയിട്ടുണ്ട്.
2006-ൽ, ലിനക്സ് ജേർണൽ വായനക്കാർക്കിടയിൽ ഏറ്റവും ജനപ്രീതിയുള്ള എഡിറ്ററായി ഇത് തിരഞ്ഞെടുക്കപ്പെട്ടു; 2015-ൽ സ്റ്റാക്ക് ഓവർഫ്ലോ ഡെവലപ്പർ സർവേ ഇത് മൂന്നാമത്തെ ഏറ്റവും ജനപ്രിയമായ ടെക്സ്റ്റ് എഡിറ്ററായും 2019-ൽ അഞ്ചാമത്തെ ജനപ്രിയ വികസന പരിതസ്ഥിതിയായും കണ്ടെത്തി.
2019-ൽ അഞ്ചാമത്തെ ഏറ്റവും ജനപ്രീതിയുള്ള ഡെവലപ്മെന്റ് എൺവയൺമെന്റും ആണിത്.
വിമ്മിന്റെ മുൻഗാമി, സ്റ്റീവി (വിഐ താൽപ്പര്യക്കാർക്കുള്ള ST എഡിറ്റർ), 1987-ൽ അറ്റാരി എസ്ടി(Atari ST)ക്ക് വേണ്ടി ടിം തോംപ്സൺ സൃഷ്ടിച്ചതാണ് കൂടാതെ ടോണി ആൻഡ്രൂസും ജി.ആർ. (ഫ്രെഡ്) വാൾട്ടർ എന്നിവരും ഇതിൽ പ്രവർത്തിച്ചു.
സ്റ്റീവിയെ അടിസ്ഥാനമാക്കി, ബ്രാം മൂലേനാർ 1988-ൽ അമിഗ കമ്പ്യൂട്ടറിനായി വിമ്മിൽ പ്രവർത്തിക്കാൻ തുടങ്ങി, 1991-ൽ ആദ്യത്തെ പൊതു റിലീസ് (Vim v1.14).
ആദ്യ റിലീസ് സമയത്ത്, "വിം" എന്ന പേര് "വിഐ ഇമിറ്റേഷൻ(Vi IMitation)" എന്നതിന്റെ ചുരുക്കെഴുത്തായിരുന്നു, എന്നാൽ 1993-ൽ ഇത് "വിഐ ഇംപ്രൂവ്ഡ്(Vi IMproved)"എന്നായി മാറി.
റിലീസ് ചരിത്രം ദിവസം പതിപ്പ് മാറ്റങ്ങളും അഡീഷൻസും ജൂൺ, 1987 N/A ടിം തോംപ്സൺ സ്റ്റീവി (VI താൽപ്പര്യക്കാർക്കുള്ള ST എഡിറ്റർ) പുറത്തിറക്കുന്നു, Atari ST-യുടെ പരിമിതമായ vi ക്ലോൺ, യൂസ്നെറ്റിൽ ഉറവിടം പോസ്റ്റുചെയ്യുന്നു.
ജൂൺ, 1988 N/A ടോണി ആൻഡ്രൂസ് സ്റ്റീവിയെ മെച്ചപ്പെടുത്തുകയും യുണിക്സ്, ഒഎസ്/2 എന്നിവയിലേക്ക് പോർട്ട് ചെയ്യുകയും യൂസ്നെറ്റിൽ പതിപ്പ് 3.10 പുറത്തിറക്കുകയും ചെയ്യുന്നു.
1988 1.0 സ്റ്റീവിയെ അടിസ്ഥാനമാക്കി ബ്രാം മൂലേനാർ അമിഗയ്‌ക്കായി വിഐ അനുകരണം സൃഷ്‌ടിക്കുന്നു, ഒരിക്കലും പരസ്യമായി റിലീസ് ചെയ്‌തിട്ടില്ല നവംബർ 2, 1991 1.14 ഫ്രെഡ് ഫിഷ് ഡിസ്ക് #591-ൽ അമിഗയുടെ ആദ്യ പൊതു റിലീസ്.
1992 1.22 പോർട്ട് ടു യുണിക്സ്, ഒരിക്കലും പരസ്യമായി പുറത്തിറക്കിയിട്ടില്ല.
വിം ഇപ്പോൾ വിഐയുമായി മത്സരിക്കുന്നു.
ഡിസംബർ 14, 1993 2.0 വിഐ ഇംപ്രൂവ്ഡ് (Vi IMproved) എന്ന പേര് ഉപയോഗിക്കുന്ന ആദ്യ റിലീസാണിത്.
1994 ഓഗസ്റ്റ് 12 3.0 ഒന്നിലധികം വിൻഡോകൾക്കുള്ള പിന്തുണ 1996 മെയ് 29 4.0 ഗ്രാഫിക്കൽ യൂസർ ഇന്റർഫേസ് ഫെബ്രുവരി 19, 1998 5.0 സിന്റാക്സ് ഹൈലൈറ്റിംഗ്, അടിസ്ഥാന സ്ക്രിപ്റ്റിംഗ് (ഉപയോക്താവ് നിർവചിച്ച പ്രവർത്തനങ്ങൾ, കമാൻഡുകൾ മുതലായവ) ഏപ്രിൽ 6, 1998 5.1 ബഗ് പരിഹാരങ്ങൾ, വിവിധ മെച്ചപ്പെടുത്തലുകൾ ഏപ്രിൽ 6, 1998 5.2 നീണ്ട ലൈൻ പിന്തുണ, ഫയൽ ബ്രൗസർ, ഡയലോഗുകൾ, പോപ്പ്അപ്പ് മെനു, സെലക്ട് മോഡ്, സെഷൻ ഫയലുകൾ, ഉപയോക്തൃ നിർവചിച്ച പ്രവർത്തനങ്ങളും കമാൻഡുകളും, ടിസിഎൽ(Tcl)ഇന്റർഫേസ് മുതലായവ.
ഓഗസ്റ്റ് 31, 1998 5.3 ബഗ് പരിഹാരങ്ങൾ മുതലായവ.
ജൂലൈ 25, 1999 5.4 അടിസ്ഥാന ഫയൽ എൻക്രിപ്ഷൻ, വിവിധ മെച്ചപ്പെടുത്തലുകൾ 1999 സെപ്റ്റംബർ 19 5.5 ബഗ് പരിഹാരങ്ങൾ, വിവിധ മെച്ചപ്പെടുത്തലുകൾ ജനുവരി 16, 2000 5.6 പുതിയ വാക്യഘടന ഫയലുകൾ, ബഗ് പരിഹാരങ്ങൾ മുതലായവ.
ജൂൺ 24, 2000 5.7 പുതിയ വാക്യഘടന ഫയലുകൾ, ബഗ് പരിഹാരങ്ങൾ മുതലായവ.
മെയ് 31, 2001 5.8 പുതിയ വാക്യഘടന ഫയലുകൾ, ബഗ് പരിഹാരങ്ങൾ മുതലായവ.
സെപ്റ്റംബർ 26, 2001 6.0 ഫോൾഡിംഗ്, പ്ലഗിനുകൾ, മൾട്ടി-ലാംഗ്വേജ് മുതലായവ.
മാർച്ച് 24, 2002 6.1 ബഗ് പരിഹരിക്കുന്നു ജൂൺ 1, 2003 6.2 ജിടികെ2(GTK2), ലിബ്ജിനോം2(libgnome2) പിന്തുണ, അറബി ഭാഷാ പിന്തുണ, : കമാൻഡ് പരീക്ഷിക്കുക, ചെറിയ സവിശേഷതകൾ, ബഗ് പരിഹാരങ്ങൾ ജൂൺ 7, 2004 6.3 ബഗ് പരിഹരിക്കലുകൾ, വിവർത്തന അപ്ഡേറ്റുകൾ, മെച്ചപ്പെടുത്തലുകൾ അടയാളപ്പെടുത്തുക ഒക്ടോബർ 15, 2005 6.4 ബഗ് പരിഹരിക്കലുകൾ, പേൾ(Perl), പൈത്തോൺ(Python), റൂബി(Ruby) എന്നിവയിലേക്കുള്ള അപ്‌ഡേറ്റുകൾ മെയ് 7, 2006 7.0 അക്ഷരത്തെറ്റ് പരിശോധന, കോഡ് പൂർത്തീകരണം, ടാബ് പേജുകൾ (ഒന്നിലധികം വ്യൂപോർട്ടുകൾ/വിൻഡോ ലേഔട്ടുകൾ), കറന്റ് ലൈനും കോളവും ഹൈലൈറ്റ് ചെയ്യൽ, ബ്രാഞ്ചുകൾ പഴയപടിയാക്കൽ എന്നിവയും മറ്റും മെയ് 12, 2007 7.1 ബഗ് പരിഹരിക്കലുകൾ, പുതിയ വാക്യഘടന, റൺടൈം ഫയലുകൾ തുടങ്ങിയവ.
ഓഗസ്റ്റ് 9, 2008 7.2 സ്ക്രിപ്റ്റുകളിലെ ഫ്ലോട്ടിംഗ് പോയിന്റ് പിന്തുണ, റീഫാക്റ്റർ ചെയ്ത സ്ക്രീൻ ഡ്രോയിംഗ് കോഡ്, ബഗ് പരിഹാരങ്ങൾ, പുതിയ സിന്റാക്സ് ഫയലുകൾ മുതലായവ.
ഓഗസ്റ്റ് 15, 2010 7.3 ലൂആ പിന്തുണ, പൈത്തോൺ 3 പിന്തുണ, ബ്ലോഫിഷ്(Blowfish) എൻക്രിപ്ഷൻ, സ്ഥിരമായ പഴയപടിയാക്കുക/വീണ്ടും ചെയ്യുക 2013 ഓഗസ്റ്റ് 10 7.4 ഒരു പുതിയ, വേഗതയേറിയ റെഗുലർ എക്സ്പ്രഷൻ എഞ്ചിൻ.
സെപ്റ്റംബർ 12, 2016 8.0 അസിൻക്രണസ് I/O പിന്തുണ, ജോലികൾ, ലാംഡകൾ മുതലായവ.
മെയ് 18, 2018 8.1 ടെർമിനൽ വിൻഡോ പിന്തുണയും ടെർമിനൽ ജിഡിബി പ്ലഗിനും.
ഡിസംബർ 13, 2019 8.2 പോപ്പ്അപ്പ് വിൻഡോകൾ, ടെക്സ്റ്റ് പ്രോപ്പർട്ടികൾ.
അവലംബം ↑ ↑ ↑ 1 2 3 ↑ Vim documentation: intro : "Vim is pronounced as one word, like Jim, not vi-ai-em.  It's written with a capital, since it's a name, again like Jim."
↑ {{ citation }} : External link in | quote= ( help ) ↑ ; ; ↑ ↑ 1 2 3 4 1 2 1 2 ↑ ↑ ↑ ↑ 1 2 1 2 3 4 5 6 ↑ ↑ ↑ ↑ ↑ ↑ ↑ ↑ Google Discussiegroepen .
Groups.google.com.
Retrieved on 2013-12-09.
വികല
കോണുകൾ അളക്കുന്നതിനുള്ള ഏകകമായ കലയുടെ (ആർൿമിനുട്ട്)ഒരു ഉപഏകകമാണു് വികല അഥവാ ആർൿസെക്കന്റ് (Arcsecond).
വളരെ സൂക്ഷ്മമായ കോണളവുകൾ സൂചിപ്പിക്കുകയും അളന്നെടുക്കുകയും വേണ്ടിവരുന്ന ജ്യോതിശാസ്ത്രം, ഓപ്റ്റോമെട്രി, നയനചികിത്സാശാസ്ത്രം , നാവികശാസ്ത്രം, കായികരംഗം തുടങ്ങിയ മേഖലകളിലെല്ലാം വികല ഒരു യൂണിറ്റായി ഉപയോഗിക്കുന്നു.
ഒരു പൂർണ്ണവൃത്തത്തിനെ 360 കോണുകളായി വിഭജിച്ചതിൽ ഒരു ഭാഗമാണു് ഒരു ഭാഗ .
ഭാഗയുടെ 60ൽ ഒന്നു് കലയും കലയുടെ 60-ൽ ഒന്നു് വികലയുമാണു്.
പ്രതീകങ്ങളും ചുരുക്കെഴുത്തുകളും
അന്താരാഷ്ട്രതലത്തിൽ വികലയെ പ്രതിനിധീകരിക്കാൻ യുണികോഡ് അക്ഷരമായ (″) (U+2033) ആണു് ഉപയോഗിക്കുന്നതു്.
ഈ അടയാളത്തെ ഡബിൾ പ്രൈം എന്നു വിളിക്കാറുണ്ടു്.
യുണികോഡ് ലഭ്യമല്ലാത്ത ഉപകരണങ്ങളിൽ സാധാരണ ഉദ്ധരണി ചിഹ്നം (") (U+0022) ഉപയോഗിക്കുന്നു.
മലയാളത്തിൽ വി. എന്നും ഇംഗ്ലീഷിൽ arcsec അല്ലെങ്കിൽ asec എന്നും ഈ ഏകകത്തെ ചുരുക്കിയെഴുതാറുണ്ടു്.
ഉദാഹരണത്തിനു് 34 വികല = 34″ = 34 വി.= 34 arcsec = 34 asec.
കോണളവുകളുടെ സെക്സാഗെസിമൽ ഏകകവ്യവസ്ഥ ഏകകം മൂല്യം പ്രതീകം ചുരുക്കെഴുത്ത് (മലയാളം) ചുരുക്കെഴുത്ത്(ഇംഗ്ലീഷ്) റേഡിയനുകളിൽ ഏകദേശം ഭാഗ (ഡിഗ്രി) 1 ⁄ 360 വൃത്തം ° ഭാ.
deg 17.4532925 mrad കല 1 ⁄ 60 ഭാഗ ′ ക.
arcmin, amin, am, ′ ^ {\displaystyle {\hat {'}}} , MOA 290.8882087 µrad വികല 1 ⁄ 60 കല ″ വി. arcsec, asec, as 4.8481368 µrad മില്ലിആർൿസെക്കന്റ് 1 ⁄ 1,000 വികല mas 4.8481368 nrad മൈക്രോആർൿസെക്കന്റ് 10 −6 വികല μas 4.8481368 prad
ഇവയിൽ മില്ലിആർൿസെക്കന്റുകളും മൈക്രോആർൿസെക്കന്റുകളും അപൂർവ്വമായാണു് വേർതിരിച്ചെഴുതുന്നതു്.
ഖഗോളപര്യവേക്ഷണത്തിലും ജി.പി.എസ്. സംവിധാനങ്ങളിലും അടക്കം കോണളവുകളിൽ കലയുടെ അവശിഷ്ടഭാഗം ദശാംശരൂപത്തിൽ കലയിൽ തന്നെ ചേർത്തെഴുതുകയാണു പതിവു്.
(ഉദാ: 42° 25′.32 അല്ലെങ്കിൽ 42° 25′.322).
സെലൗലിം അണക്കെട്ട്
ഗോവയിലെ സുവാരി നദിയുടെ കൈവഴിയായ സെലൗലിം നദിയിൽ നിലകൊള്ളുന്ന അണക്കെട്ടാണ് സെലൗലിം അണക്കെട്ട് .
സെലൗലിം എന്ന വൻകിട ജലസേചനപദ്ധതിയിലെ സുപ്രധാന ഘടകമാണ് ഈ അണക്കെട്ട്.
ഈ പദ്ധതിയുടെ ഒരു കിലോമീറ്ററിനുള്ളിലാണ്‌ ഗോവയിലെ ജനസംഖ്യയുടെ പകുതിയോളം വരുന്ന ദക്ഷിണഗോവയിലെ 6 ലക്ഷം ജനങ്ങൾക്ക്‌ കുടിവെള്ളം നൽകുന്നത്‌.
ഫലകം:Hydrography of Goa
സെവാൻ ഇംഗ്ലീഷ് വിലാസം https://ml.wikipedia.org/wiki/Sevan,_Armenia
സെവാൻ ( അർമേനിയൻ : Սեւան), ഒരു പട്ടണവും നഗര മുനിസിപ്പൽ സമൂഹവും അതുപോലെതന്നെ സെവാൻ തടാകത്തിന്റെ വടക്കുപടിഞ്ഞാറൻ തീരത്തുള്ള ഗെഘാർകുനിക് പ്രവിശ്യയിൽ സ്ഥിതി ചെയ്യുന്ന അർമേനിയയിലെ ഏറ്റവും പ്രശസ്തമായ റിസോർട്ടുകളിൽ ഒന്നുമാണ്.
സമുദ്രനിരപ്പിൽ നിന്ന് ഏകദേശം 1,925 മീറ്ററിലധികം (6,316 അടി) ഉയരത്തിൽ തലസ്ഥാനമായ യെറിവാനിൽ നിന്ന് 65 കിലോമീറ്റർ (40 മൈൽ) വടക്കുകിഴക്കായും, പ്രവിശ്യാ കേന്ദ്രമായ ഗവാറിന് 35 കിലോമീറ്റർ (22 മൈൽ) വടക്കുമായാണ് ഈ നഗരം നിർമ്മിക്കപ്പെട്ടിരിക്കുന്നത്.
സെവാൻ ദേശീയോദ്യാനത്താൽ ചുറ്റപ്പെട്ടിരിക്കുന്ന സെവാൻ പട്ടണം അതിൻറെ വടക്കുകിഴക്കൻ ഭാഗങ്ങളിൽ നിന്ന് തെക്കുപടിഞ്ഞാറ് വരെ വ്യാപിച്ചുകിടക്കുന്ന ഒരു പ്രകൃതിദത്ത സംരക്ഷിത പ്രദേശമാണ്, അതേസമയം സെവാൻ തടാകം കിഴക്കുഭാഗത്ത് പട്ടണത്തിൻറ സ്വാഭാവിക അതിർത്തിയായി മാറുന്നു.
2011 ലെ സെൻസസ് പ്രകാരം, പട്ടണത്തിലെ ജനസംഖ്യ 19,229 ആയിരുന്നു.
2016 ലെ ഔദ്യോഗിക കണക്ക് പ്രകാരമുള്ള സെവാനിലെ ജനസംഖ്യ 19,200 ആണ്.
ചരിത്രം സെവാൻ ആശ്രമം
ബിസി മൂന്നാം സഹസ്രാബ്ദം മുതൽ ആധുനിക സെവാൻ പ്രദേശം ജനവാസമുള്ളതായിരുന്നു.
ബിസി മൂന്നാം സഹസ്രാബ്ദത്തിലെ മെറ്റ്സെപ്പിന്റെ സൈക്ലോപ്പിയൻ കോട്ട നഗരത്തിന്റെ വടക്ക് ഭാഗത്താണ് സ്ഥിതി ചെയ്യുന്നത്.
മാഷ്‌ടോട്‌സ്‌നർ എന്നറിയപ്പെടുന്ന മറ്റൊരു സൈക്ലോപ്പിയൻ കോട്ട സെവാനിലെ ത്സമാകബെർഡ് പരിസരത്താണ് സ്ഥിതി ചെയ്യുന്നത്.
പുരാതന അർമേനിയ രാജ്യം സ്ഥാപിതമായതിനുശേഷം, ആധുനിക സെവാന്റെ പ്രദേശം അർമേനിയ മേജറിലെ ചരിത്രപ്രസിദ്ധമായ അയ്രാരാത്ത് പ്രവിശ്യയുടെ കിഴക്കുള്ള മാസാസ്, വരാഷ്നുനിക് കന്റോണുകളിൽ ഉൾപ്പെടുത്തപ്പെട്ടു.
ഇന്നത്തെ സെവാനിൽ നിന്ന് 3 കിലോമീറ്റർ (2 മൈൽ) കിഴക്കായി സ്ഥിതി ചെയ്യുന്ന സെവൻ ഉപദ്വീപിൽ മധ്യകാല അർമേനിയൻ വാസ്തുവിദ്യയുടെ ഏറ്റവും ശ്രദ്ധേയമായ സാമ്പിളുകളിൽ ഒന്നായ ഒമ്പതാം നൂറ്റാണ്ടിലെ സെവാനാവാങ്ക് മൊണാസ്ട്രി സ്ഥിതിചെയ്യുന്നു.
ആശ്രമം പ്രധാനമായും ഉദ്ദേശിച്ചത് പാപികളായ എച്ച്മിയാഡ്‌സിനിൽ നിന്നുള്ള സന്യാസിമാരെയാണ്.
നിലവിൽ, ആശ്രമത്തിൽ സർപ്പ് അരകെലോട്ട്സ് (വിശുദ്ധ അപ്പോസ്തലന്മാർ), സർപ്പ് അസ്ത്വാത്സത്സിൻ (ദൈവത്തിന്റെ പരിശുദ്ധ മാതാവ്) എന്നീ രണ്ട് പള്ളികൾ അടങ്ങിയിരിക്കുന്നു.
മധ്യകാലഘട്ടത്തിലെ അർമേനിയൻ ഖച്ച്കാറുകളുടെ (കുരിശുകല്ലുകൾ) വൈവിധ്യത്തിന് പേരുകേട്ടതാണ് ഈ ആശ്രമം.
തുടക്കത്തിൽ, ഒരു ചെറിയ ദ്വീപിന്റെ തെക്കൻ തീരത്താണ് ആശ്രമം നിർമ്മിച്ചതെങ്കിലും പിന്നീട് ജോസഫ് സ്റ്റാലിന്റെ ഭരണത്തിൻ കീഴിൽ സെവൻ തടാകം കൃത്രിമമായി വറ്റിച്ചതിന്റെ ഫലമായി ഏകദേശം 20 മീറ്ററോളം ജലനിരപ്പ് കുറയാൻ കാരണമായതോടെ 20-ആം നൂറ്റാണ്ടിന്റെ ആദ്യ പകുതിയിൽ അത് ഒരു ഉപദ്വീപായി മാറി.
തുർക്ക്മെൻചായ് ഉടമ്പടിയുടെ ഫലമായി 1828-ൽ കിഴക്കൻ അർമേനിയ റഷ്യൻ സാമ്രാജ്യത്തിന്റെ ഭാഗമായി.
1842-ൽ, റഷ്യൻ മൊളോകൻ മതവിഭാഗത്തിലെ അംഗങ്ങൾ റഷ്യയിലെ പ്രധാന ഭൂപ്രദേശത്തെ മതവിചാരണയിൽനിന്ന് രക്ഷപ്പെട്ട് ഈ പ്രദേശത്തെത്തി യെലെനോവ്ക ഗ്രാമം സ്ഥാപിച്ചു.
പത്തൊൻപതാം നൂറ്റാണ്ടിന്റെ അവസാനം വരെ ഈ ഗ്രാമം റഷ്യൻ ജനസംഖ്യയുള്ളതായിരുന്നു.
ഒന്നാം ലോകമഹായുദ്ധത്തിനുശേഷം, 1918 മുതൽ 1920-ലെ സോവിയറ്റ്വൽക്കരണം വരെ യെലെനോവ്ക സ്വതന്ത്ര അർമേനിയയിൽ ഉൾപ്പെടുത്തിയിരുന്നു.
1930-ൽ, സോവിയറ്റ് അർമേനിയയുടെ പുതുതായി രൂപീകൃതമായ സെവാൻ റയോണിന്റെ കേന്ദ്രമായി യെലെനോവ്ക മാറി.
1935-ൽ, സമീപത്തെ തടാകത്തിന്റെ പേരിൽ അധിവാസകേന്ദ്രത്തിന് സെവാൻ എന്ന് പുനർനാമകരണം ചെയ്തു.
1961-ൽ സെവാന് ഒരു നഗര അധിവാസകേന്ദ്രമെന്ന പദവി ലഭിച്ചു.
1965-ൽ അടുത്തുള്ള ഗ്രാമങ്ങളായ ത്സാമകാബെർഡും ഗോമാഡ്‌സറും സെവാൻ പട്ടണത്തിന്റെ പരിധിയിൽ ഉൾപ്പെടുത്തി.
1967-ൽ സെവാൻ റിപ്പബ്ലിക്കിന് കീഴിലുള്ള പട്ടണമായി മാറി.
അവലംബം ↑ ↑ Population estimate of Armenia as of 01.01.2016
സെവിലിലെ ഇസിദോർ ഇംഗ്ലീഷ് വിലാസം https://ml.wikipedia.org/wiki/Isidore_of_Seville
പൊതുവർഷം ഏഴാം നൂറ്റാണ്ടിന്റെ തുടക്കത്തിൽ മൂന്നു ദശാബ്ദക്കാലം സ്പെയിനിലെ സെവിൽ രൂപതയുടെ മെത്രാൻ പദവിയിലിരുന്ന സഭാപിതാവും പണ്ഡിതനുമായിരുന്നു സെവിലിലെ ഇസിദോർ (ജനനം: പൊതുവർഷം 560-നടുത്ത്;  മരണം 4 ഏപ്രിൽ 636).
പുരാതനകാലത്തെ വിജ്ഞാനകോശങ്ങളിൽ ഒന്നായ "നിരുക്തങ്ങൾ" (എറ്റിമോളജികൾ) എന്ന ബൃഹദ്സമാഹാരത്തിന്റെ സ്രഷ്ടാവായ അദ്ദേഹം, "പൗരാണികലോകത്തിലെ അവസാനത്തെ പണ്ഡിതൻ" എന്നു വിശേഷിപ്പിക്കപ്പെട്ടിട്ടുണ്ട്.
സ്പെയിനും പോർച്ചുഗലും ഉൾപ്പെടുന്ന ഹിസ്പാനിയയിലെ പിൽക്കാലചരിത്രങ്ങളൊക്കെ ആശ്രയിച്ചത് അദ്ദേഹത്തിന്റെ രചനകളെയാണ്.
പാശ്ചാത്യറോമാസാമ്രാജ്യത്തിന്റെ തകർച്ചയെ തുടർന്ന്, റോമിന്റെ തണലിൽ വളർന്ന പുരാതനസംസ്കാരത്തിന്റെ ശിഥിലീകരണത്തിനിടെയായിരുന്നു ഇസിദോറിന്റെ ജീവിതം.
ആ യുഗപ്പകർച്ചയിൽ, ഉപരിവർഗ്ഗത്തിന്റെ അക്രമവാസനയുടേയും നിരക്ഷരതയുടേയും മദ്ധ്യത്തിൽ, സ്പെയിനിലെ ഭരണം കയ്യടിക്കിയിരുന്ന വിസിഗോത്തുകളെ, ക്രിസ്തീയതയുടെ ആരിയൻ ധാരയിൽ നിന്ന് കത്തോലിക്കാ വിശ്വാസത്തിലേക്കു പരിവർത്തനം ചെയ്യുന്നതിൽ ഇസിദോർ മുഖ്യപങ്കു വഹിച്ചു.
ഈ യത്നത്തിൽ, സെവിലിലെ രൂപതാധികാരിയുടെ പദവിയിൽ തന്റ് മുൻഗാമിയായിരുന്ന സഹോദരൻ ലിയാണ്ടറെ ആദ്യം സഹായിച്ചിരുന്ന ഇസിദോർ, സഹോദരന്റെ മരണശേഷം ആ യത്നം സ്വന്തം നിലയിൽ തുടർന്നു.
ഹിസ്പാനിയയിൽ വിസിഗോത്തു രാജാവായിരുന്ന സിസേബത്തിന്റെ സമീപവൃത്തങ്ങളിൽ, ഇസിദോറിനു വലിയ സ്വാധീനം ഉണ്ടായിരുന്നു.
സഹോദരൻ ലിയാണ്ടറിനെപ്പോലെ ഇസിദോറും, ടോളെഡോയിലേയും സെവിലിലേയും സഭാസമ്മേളനങ്ങളിൽ നിർണ്ണായകമായ പങ്കു വഹിച്ചു.
ഈ സമ്മേളനങ്ങളിൽ രൂപപ്പെട്ട വിസിഗോത്തുകളുടെ നിയമസംഹിത, ജനപ്രാധിനിധ്യഭരണത്തിലേക്കുള്ള മുന്നേറ്റത്തിൽ നാഴികക്കല്ലായി എണ്ണപ്പെടുന്നു.
സ്പെയിനിലെ കാർത്താജീനയിലെ ഒരു ഉപരിവർഗ്ഗ കുടുംബത്തിൽ സെവേരിയാനസിന്റേയും തിയോഡോറയുടെയും മകനായാണ് ഇസിദോർ ജനിച്ചത്.
വിസിഗോത്തു രാജാക്കന്മാരെ വേദവ്യതിചലമായി കരുതപ്പെട്ട ആരിയൻ ക്രിസ്തീയതയിൽ നിന്നു കത്തോലിക്കാവിശ്വാസത്തിലേക്കു പരിവർത്തനം ചെയ്യിച്ച രാഷ്ട്രീയ-ധാർമ്മിക നീക്കങ്ങളിൽ നിർണ്ണായമായ പങ്കുവഹിച്ചു ഇസിദോറും സഹോദരങ്ങളും.
ഇസിദോറിനൊപ്പം അദ്ദേഹത്തിന്റെ താഴെപ്പറയുന്ന മൂന്നു സഹോദരങ്ങളെക്കൂടി കത്തോലിക്കാസഭ വിശുദ്ധരായി വണങ്ങുന്നു: മൂത്തസഹോദരൻ ലിയാണ്ടർ, ഇസിദോറിനു തൊട്ടുമുൻപ് സെവിലിലെ മെത്രാപ്പോലീത്ത ആയിരുന്നു.
അധികാരത്തിലിരിക്കെ അദ്ദേഹം ലിയൂവിഗിൽഡ് രാജാവിനെ എതിർത്തിരുന്നു.
ഇളയ സഹോദരൻ കാർത്താജിനായിലെ വിശുദ്ധ ഫ്ലൂജെൻഷിയസ്, പുതിയ കത്തോലിക്കാ രാജാവ് റെക്കാർഡിന്റെ ഭരണത്തിന്റെ തുടക്കത്തിൽ അസ്തിഗി രൂപതയുടെ മെത്രാനായി.
ഇസിദോറിന്റെ സഹോദരി വിശുദ്ധ ഫ്ലോറെൻസിയാ കാന്യാസ്ത്രി ആയിരുന്നു.
നാല്പതോളം മഠങ്ങളിലായി ആയിരത്തോളം സന്യാസികളുടെ മേൽനോട്ടം അവർക്കുണ്ടായിരുന്നുവെന്ന് അവകാശവാദമുണ്ട്.
സെവിലിലെ ഭദ്രാസനപ്പള്ളിയിലായിരുന്നു ഇസിദോറിന്റെ പ്രാഥമികവിദ്യാഭ്യാസം.
ഐബീരിയൻ ഉപദ്വീപിൽ അത്തരത്തിൽ ആദ്യത്തേതായിരുന്ന ഈ സ്ഥാപനത്തിൽ, ഇസിദോറിന്റെ സഹോദരൻ ലിയാണ്ടർ മെത്രാപ്പോലീത്ത ഉൾപ്പെടെ ഒരു പറ്റം വിദ്യാസമ്പന്നർ, പഴയ പാശ്ചാത്യ വിദ്യാപദ്ധതിയിലെ ത്രിവിഷയങ്ങളും(trivium) ചതുർവിഷയങ്ങളും (quadrivium) മാനവീയശാസ്ത്രങ്ങളും(fine arts) പഠിപ്പിച്ചു.
പഠനത്തിൽ ഏറെ ശ്രദ്ധചെലുത്തിയ ഇസിദോർ താമസിയാതെ ലത്തീനിൽ ഒഴുക്കൻജ്ഞാനവും, ഗ്രീക്ക്, എബ്രായ ഭാഷകളിൽ പരിചയവും സമ്പാദിച്ചു.
ഐബീരിയൻ ഉപദ്വീപിലെ രണ്ടു നൂറ്റാണ്ടു കാലത്തെ ഗോഥിക് ഭരണം അവിടത്തെ പുരാതനസ്ഥാപനങ്ങളേയും, ഉദാത്തവിദ്യാഭ്യാസത്തേയും, റോമൻ മാന്യതകളേയും നശിപ്പിച്ചിരുന്നു.
അതോടെ അവയുമായി ബന്ധപ്പെട്ട സംസ്കാരം അധഃപതനത്തിന്റെ ഗതിയിലായി.
എങ്കിലും ഭരണാധികാരികൾ റോമൻ സംസ്കാരത്തിന്റെ പുറംചട്ടയോട് പേരിനു ബഹുമാനം കാട്ടി.
അതേസമയം കത്തോലിക്കാവിശ്വാസത്തിന്റെ സ്ഥാനം വിസിഗോത്തുകളുടെ ആരിയൻ ക്രിസ്തീയത കൈയ്യടക്കാൻ തുടങ്ങി.
ഇസിദോർ സന്യാസജീവിതം സ്വീകരിച്ചിരുന്നോ എന്ന കാര്യത്തിൽ പണ്ഡിതന്മാർക്കിടയിൽ അഭിപ്രായൈക്യമില്ല.
ഏതായാലും സന്യാസജീവിതത്തെ അദ്ദേഹം ഏറെ മതിച്ചിരുന്നുവെന്നു മാത്രമാണ് ഉറപ്പു പറയാവുന്നത്.
മെത്രാപ്പോലീത്ത സ്പെയിനിന്റെ തലസ്ഥാനമായ മാഡ്രിഡിലെ ദേശീയഗ്രന്ഥശാലയ്ക്കു പുറത്തുള്ള ഇസിദോറിന്റെ ശില്പം
പൊതുവർഷം 600-ലോ 601-ലോ, സഹോദരൻ ലിയാണ്ടർ മെത്രാപ്പോലീത്തയുടെ മരണത്തെ തുടർന്ന് ഇസിദോർ സെവിൽ രൂപതയുടെ മെത്രാപ്പോലീത്തായായി.
അധികാരം ഏറ്റെടുത്ത ഉടനെ ആദ്ദേഹം, സന്യാസികളുടെ രക്ഷാധികാരിയായി സ്വയം പ്രഖ്യാപിച്ചു.
ജനങ്ങളുടെ ആദ്ധ്യാത്മികവും ഭൗതികവുമായ പുരോഗതിക്ക്, പഴയ റോമൻ സംസ്കൃതിയുടെ അവശിഷ്ടങ്ങളെ പുതിയ അധികാരിവർഗ്ഗത്തിന്റെ 'കിരാത'-സംസ്കാരവുമായി സമന്വയിപ്പിക്കേണ്ടിയിരിക്കുന്നു എന്ന് അദ്ദേഹം തിരിച്ചറിഞ്ഞു; അതിനാൽ വിസിഗോത്തു രാജ്യത്തിലെ വിവിധ ജനവിഭാഗങ്ങളേയും ഉപസംസ്കൃതികളേയും ഏക രാഷ്ട്രമായി ഒന്നിപ്പിക്കാൻ അദ്ദേഹം ശ്രമിച്ചു.
ഈ ലക്ഷ്യത്തിന്റെ പ്രാപ്തിക്ക് ലഭ്യമായ എല്ലാ ധാർമ്മികോപാധികളും സ്വീകരിച്ച അദ്ദേഹം അതിൽ പൂർണ്ണമായി വിജയിച്ചു.
ആരിയൻ വിശ്വാസത്തെ നിർമ്മാർജ്ജനം ചെയ്യാനും പുതിയതായി ഉടലെടുത്ത 'അസെഫാലി' വിശ്വാസത്തെ മുളയിലെ നുള്ളിക്കളയാനും അദ്ദേഹത്തിനു കഴിഞ്ഞു.
തന്റെ അധികാരസീമയിൽ മതപരമായ അച്ചടക്കം ഉണ്ടായിരിക്കാൻ ഇസിദോർ പ്രത്യേകം ശ്രദ്ധിച്ചു.
ഗോത്തുകൾക്കിടയിൽ വർദ്ധിച്ചു വന്നിരുന്ന അതിക്രമങ്ങൾ ഇല്ലാതാക്കാൻ, വിദ്യാഭ്യാസത്തിന്റെ പ്രചരണത്തെയാണ് അദ്ദേഹം ആശ്രയിച്ചത്.
സെവിലിന് വിദ്യാഭ്യാസരംഗത്ത് വലിയ നേട്ടങ്ങൾ കൈവരിക്കാൻ അദ്ദേഹത്തിന്റെ ഭരണം അവസരമായി.
അറബികളിലൂടെ യവനദർശനത്തെ പാശ്ചാത്യലോകം വീണ്ടും കണ്ടെത്തുന്നതിനു നൂറ്റാണ്ടുകൾക്കു മുൻപ് ഇസിദോർ തന്റെ നാട്ടുകാർക്ക് അരിസ്റ്റോട്ടിലിനെ പരിചയപ്പെടുത്തിയിരുന്നു.
സഭാസമ്മേളനങ്ങൾ ഇസിദോറും അദ്ദേഹത്തിന്റെ സുഹൃത്തും സരഗോസയിലെ മെത്രാനുമായിരുന്ന ബ്രൗളിയോയും
ഇസിദോർ സഹോദരന്മാരുടെ ഉദാത്തസമീപനം മൂലം സെവിലിലേയും ടോളെഡോയിലേയും സഭാസമ്മേളനങ്ങൾ വിസിഗോത്തുകൾക്കായി നിയമസംഹിത ഉണ്ടാക്കി; ഈ നിയമസംഹിത, പ്രാതിനിധ്യഭരണത്തിലേക്കുള്ള മുന്നേറ്റത്തിൽ നിർണ്ണായകമായെന്ന് ചരിത്രകാരന്മാർ നിരീക്ഷിക്കുന്നു.
വിസിഗോത്ത് രാജാവായ സിസെബെത്തിന്റെ കാലത്തു നടന്ന സെവിലിലെ രണ്ടാം സമ്മേളനത്തിൽ അദ്ധ്യക്ഷനായിരുന്നത് ഇസിദോറാണ്.
ഗാളിലേയും നാർബോണിലേയും സ്പെയിനിലേയും മതമേലക്ഷ്യന്മാർ ഇതിൽ പങ്കെടുത്തു.
ഈ സമ്മേളനം, ആരിയൻ വിശ്വാസത്തിനെ നേരിടാൻ, കത്തോലിക്കാവിശ്വാസത്തിനു ചേരും വിധം ക്രിസ്തുവിന്റെ സ്വഭാവത്തെ നിർവചിച്ചു.
ഹിസ്പാനിയയിലെ മെത്രാന്മാരെല്ലാം പൊതുവർഷം 633-ൽ നടന്ന ടൊളോഡോയിലെ നാലാം സമ്മേളനത്തിൽ പങ്കെടുത്തു.
അപ്പോഴേക്ക് വയോവൃദ്ധനായിരുന്ന ഇസിദോർ ചർച്ചകളിൽ അദ്ധ്യക്ഷനായിരിക്കുകയും മിക്കവാറും തീരുമാനങ്ങൾക്ക് തുടക്കമിടുകയും ചെയ്തു.
ഇസിദോറിന്റെ ആഗ്രഹമനുസരിച്ച് ഈ സമ്മേളനം, അവരുടെ അധികാരസീമകളിലെ ഭദ്രാസനപ്പള്ളികളോടു ചേർന്ന്, സെമിനാരികൾ സ്ഥാപിക്കാൻ മെത്രാന്മാരെ ചുമതലപ്പെടുത്തി.
ഗ്രീക്ക്, എബ്രായ ഭാഷകളുടേയും മാനവീയവിഷയങ്ങളുടേയും പഠനം പാഠ്യപദ്ധതിൽ ഉൾപ്പെടുത്തിയ ഈ തീരുമാനം, നിയമത്തിന്റേയും, വൈദ്യശാസ്ത്രത്തിന്റെയും പഠനത്തെ പ്രോത്സാഹിപ്പിച്ചു.
ഈ വിദ്യാഭ്യാസപദ്ധതി വിസിഗോത്ത് അധികാരസീമയിലാകെ നിർബ്ബന്ധിതമാക്കാനും സമ്മേളനം തീരുമാനിച്ചു.
സമ്മേളത്തിലെ തീരുമാനങ്ങൾ വിസിഗോത്തുകളുടെ രാജാവിനെ പ്രത്യേകം മാനിച്ചു.
രാജാവിനോട് സമ്മേളനം സ്വതന്ത്രമായി വിധേയത്വം പ്രഖ്യാപിച്ചു.
നിരുക്തങ്ങൾ ഇസിദോറിന്റെ 'നിരുക്തങ്ങൾ എന്ന വിജ്ഞാന സമാഹാരത്തിന്റെ ഒരു പുറം, ബെൽജിയത്തിലെ രാജകീയഗ്രന്ഥശാലയിൽ സൂക്ഷിച്ചിരിക്കുന്നത്
സ്വമതസ്ഥർക്കായി സാർവർത്രികമായ വിജ്ഞാനത്തിന്റെ ഒരു സമാഹാരം രൂപപ്പെടുത്തിയ ആദ്യത്തെ ക്രിസ്തീയലേഖകൻ ഇസിദോർ ആണ്. 'എറ്റിമോളജികൾ' (നിരുക്തങ്ങൾ) എന്നു പേരുള്ള ആ രചന 'തുടക്കങ്ങൾ'(Origines) എന്ന പേരിൽ പുരാതനലോകത്ത് പ്രസിദ്ധമായിരുന്നു.
448 അദ്ധ്യായങ്ങളുള്ള ആ കൃതി 20 വാല്യങ്ങൾ അടങ്ങിയതാണ്.
അതിൽ ഇസിദോർ, പുരാതനകാലത്തെ പല രചനകൾക്കും താൻ എഴുതിയ സംഗ്രഹങ്ങൾ ഉൾപ്പെടുത്തി.
പുരാതനകാലത്തെ വിജ്ഞാനശകലങ്ങൾ പലതും അങ്ങനെ വിസ്മൃതിയിൽ നിന്നു രക്ഷപെട്ടു.
സ്വന്തം ഓർമ്മയുടെ സഹായത്തിനു മാത്രമായി ഇസിദോർ എഴുതിയുണ്ടാക്കിയ ഈ ശകലങ്ങൾ സമാഹരിച്ചു പ്രസിദ്ധപ്പെടുത്താൻ അദ്ദേഹത്തെ നിർബ്ബന്ധിച്ചത് സുഹൃത്തും സരഗോസയിലെ മെത്രാനുമായിരുന്ന ബ്രൗളിയോ ആയിരുന്നു.
വിജ്ഞാനകോശം എന്നു പറയാമെങ്കിലും ഇസിദോറിന്റെ കൃതിയിൽ വിഷയങ്ങളുടെ പിന്തുടർച്ച അക്ഷരമാലാക്രമത്തിൽ ആയിരുന്നില്ല.
അതിന്റെ തുടക്കം പഴയ പാശ്ചാത്യ വിദ്യാപദ്ധതിയിലെ ത്രിവിഷയങ്ങളായ വ്യാകരണം, തർക്കശാസ്ത്രം, യുക്തിശാസ്ത്രം എന്നിവയിലായിരുന്നു.
തുടർന്ന് പാഠ്യക്രമത്തിലെ ചതുർവിഷയങ്ങളായ അങ്കഗണിതം, ക്ഷേത്രഗണിതം, സംഗീതം, ജ്യോതിശാസ്ത്രം എന്നിവ വന്നു.
അടുത്തതായി, വൈദ്യശാസ്ത്രം, നിയമം, ചരിത്രം, ദൈവശാസ്ത്രം, ശരീരഘടനാശാസ്ത്രം, ശരീരശാസ്ത്രം, ജന്തുശാസ്ത്രം, പ്രപഞ്ചശാസ്ത്രം, ഭൂമിശാസ്ത്രം, നിർമ്മാണശാസ്ത്രം, ഭൂമാപനശാസ്ത്രം, ധാതുശാസ്ത്രം, കൃഷിശാസ്ത്രം, യുദ്ധശാസ്ത്രം, കായികവിദ്യകൾ, കപ്പൽനിർമ്മാണം, വേഷഭൂഷണങ്ങൾ, വീട്ടുപകരണങ്ങൾ, എന്നിവ പരിഗണിക്കപ്പെട്ടു.
എറ്റിമോളജിയിൽ ഇസിദോർ നൽകിയ വർണ്ണന പിന്തുടർന്ന് മദ്ധ്യകാലത്ത് പ്രചരിച്ച T രൂപത്തിലുള്ള ഭൂലോകചിത്രം
ഓരോ വിഷയത്തിന്റേയും പരിഗണന അതിലെ അടിസ്ഥാനസംജ്ഞകളെ നിർവചിക്കാനും അതിന്റെ ഉത്ഭവം കണ്ടെത്താനും ശ്രമിച്ചുകൊണ്ടായിരുന്നു.
മനുഷ്യന്റെ ലത്തീൻ പേരായ 'ഹോമോ'-യുടെ ഉല്പത്തി വിശദീകരിക്കുന്നത് മണ്ണിന്റെ 'ഹ്യൂമസ്' എന്ന പേരുമായി ബന്ധപ്പെടുത്തിയാണ്.
ദൈവം മണ്ണിൽ നിന്നു രൂപപ്പെടുത്തിയതിനാലാണത്ര മനുഷ്യന് 'ഹോമോ' എന്ന പേരുണ്ടായത്.
ഭൂമിയുടെ പ്രതല ഘടനയെക്കുറിച്ച് മദ്ധ്യയുഗങ്ങളിൽ നിലവിലിരുന്ന സാമാന്യധാരണ ഇസിദോറിൽ നിന്നു കടം കൊണ്ടതാണ്.
ഒരു വൃത്തം വരച്ച്, അതിന്റെ താഴത്തെ പകുതിയിൽ റോമൻ അക്ഷരമാലയിലെ T എന്ന അക്ഷരം എഴുതിയാണ് അതു വിശദീകരിച്ചിരുന്നത്.
T-യുടെ തിരശ്ചീനരേഖക്ക് മുകളിലുള്ള അർത്ഥവൃത്തം ഏഷ്യയും, അതിനു താഴെ, T-യുടെ ലംബരേഖയുടെ ഇടതുഭാഗം യൂറോപ്പും വലതുഭാഗം ആഫ്രിക്കയും ആണെന്നു വിശദീകരിക്കപ്പെട്ടു.
T-യുടെ തിരശ്ചീനരേഖയുടെ ഇടത്തേപകുതി കരിങ്കടലും, വലത്തേ പകുതി നൈൽനദിയും ലംബരേഖ മദ്ധ്യധരണിക്കടലും ആയും കണക്കാക്കപ്പെട്ടു.
ഭൂമദ്ധ്യരേഖയുടെ നീളം എൺപതിനായിരം സ്റ്റേഡിയാ ആണെന്നും ഇസിദോർ കണക്കാക്കിയിരുന്നു.
ഇസിദോറിന്റെ നിരുക്തങ്ങളുടെ ചരിത്രപ്രസക്തി നിഷേധിക്കാനാവില്ലെങ്കിലും വിജ്ഞാനകോശമെന്ന നിലയിൽ അതിനു വിശ്വസനീയത കുറവാണ്.
"കിറുക്കൻ ശബ്ദോല്പത്തി വിവരണങ്ങളും, അവിശ്വസനീയമായ അത്ഭുതകഥകളും, വേദപുസ്തകഭാഗങ്ങളുടെ വിചിത്രമായ ഗുണപാഠവ്യാഖ്യാനങ്ങളും, സന്മാർഗ്ഗനിയമങ്ങൾ സ്ഥാപിക്കാനായി വളച്ചൊടിച്ച ചരിത്രവും ശാസ്ത്രവും എല്ലാം ചേർന്ന" ഈ രചനയെ, ഗ്രന്ഥകർത്താവ് ജീവിച്ചിരുന്ന കാലത്തെ "അജ്ഞതയുടെ ശാശ്വതസ്മാരകം" എന്നു വിൽ ഡുറാന്റ് വിശേഷിപ്പിച്ചിട്ടുണ്ട്.
ഇസിദോർ സഹോദരന്മാരുടെ നേതൃത്വത്തിൽ ഹെസ്പാനിയയിൽ നടപ്പിലായ നിയമങ്ങൾ താരതമ്യേന പ്രബുദ്ധമായിരുന്നെങ്കിലും യഹൂദജനതക്ക് അവ സ്വാതന്ത്ര്യം നിഷേധിച്ചു.
സ്പെയിനിലെ യഹൂദർക്ക് പിന്നീടു നേരിടേണ്ടി വന്ന ദുരിതങ്ങൾക്ക് അവ അനുമതി നൽകി.
൧ "...a lasting monument to the ignorance of his age."
അവലംബം ↑ Montalembert, Charles F. Les Moines d'Occident depuis Saint Benoît jusqu'à Saint Bernard [The Monks of the West from Saint Benoit to Saint Bernard] .
Paris: J. Lecoffre, 1860.
↑ കത്തോലിക്കാ വിജ്ഞാനകോശം സെവിലിന്റെ വിശുദ്ധ ഇസിദോർ ↑ Roger Collins, Early Medieval Spain .
New York: St Martin's Press, 1995, pp. 79-86.
↑ "His literary style, though lucid, is pedestrian": Katherine Nell MacFarlane's observation, in "Isidore of Seville on the Pagan Gods (Origines VIII. 11)", Transactions of the American Philosophical Society , New Series, 70 .3 (1980):1-40, p. 4, reflects mainstream secular opinion.
↑ Isidore's own work regarding medicine is examined by William D. Sharpe, Isidore of Seville: The Medical Writings (Transactions of the American Philosophical Society 54.2) 1964.
1 2 3 വിൽ ഡുറാന്റ് ,വിശ്വാസത്തിന്റെ യുഗം, സംസ്കാരത്തിന്റെ കഥ , നാലാം ഭാഗം(പുറങ്ങൾ 95-96) ↑ ഉംബർട്ടോ എക്കോ , "സാഹിത്യത്തെക്കുറിച്ച്" എന്ന ലേഖനസമാഹാരത്തിലെ "നുണയുടെ ശക്തി" എന്ന ലേഖനം (പുറങ്ങൾ 277-79).
സെവാൻ തടാകം
സെവാൻ തടാകം ( Armenian : Սևանա լիճ , Sevana lič̣ ) അർമേനിയയിലെയും കോക്കസസ് മേഖലയിലാകെയുമുള്ള ഏറ്റവും വലിയ തടാകമാണ്.
ഇത് യൂറേഷ്യയിലെ ഏറ്റവും ഉയരത്തിലുള്ളതും (ആൽപൈൻ) ഏറ്റവും വലിപ്പമുള്ളതുമായ ശുദ്ധജല തടാകങ്ങളിൽ ഒന്നാണ്.
ഈ തടാകം സമുദ്രനിരപ്പിൽ നിന്ന് 1,900 മീറ്റർ (6,234 അടി) ഉയരത്തിൽ ഗെഖാർകുനിക് പ്രവിശ്യയിലാണ് സ്ഥിതി ചെയ്യുന്നത്.
തടാകത്തിൻറെ ആകെ ഉപരിതല വിസ്തീർണ്ണം ഏകദേശം 5,000 കി.
മീ 2 (1,900 ചതുരശ്ര മൈൽ) ആണ്.
ഇത് അർമേനിയയുടെ ആകെ ഭൂപ്രദേശത്തിൻറെ 1/6 ആണ്.
ടൂറിസം ബീച്ചുകൾ
അർമീനിയയിലെ ആകെയുള്ള ബീച്ചുകൾ സെവാൻ‌ തടാകത്തിലുള്ളതാണ്.
അർമേനിയക്കാരുടെ പ്രശസ്ത ടൂറിസ്റ്റ് സങ്കേതമാണിത്.
കടൽ ഇല്ലാതെ ചുറ്റും മറ്റു സ്ഥലങ്ങളാൽ വലയം ചെയ്യപ്പെട്ട രാജ്യമായ അർമേനിയയ്ക്ക് സെവാനിലെ ബീച്ചുകൾ തനതായ ഒരു അനുഭവം പ്രദാനം ചെയ്യുന്നു.
ഹോട്ടലുകളോട് ചേർന്നുള്ള ചില ബീച്ചുകൾ സാധാരണയായി സ്വകാര്യവൽക്കരിക്കപ്പെട്ടിരിക്കുന്നതാണ്.
ഈ തടാകത്തിനു സമാന്തരമായി നിരവധി ബീച്ചുകൾ നിലനിൽക്കുന്നു.
ഇവയിൽ ഏറ്റവും ജനപ്രീതിയുള്ളവ, വടക്കൻ കരയിൽ ഏകദേശം 2.5 കി.
(1 1/2 മൈൽ) നീളത്തിൽ നീണ്ടു കിടക്കുന്നതും ഉപദ്വീപിൽ നിന്ന് വടക്കു പടിഞ്ഞാറായി സ്ഥിതിചെയ്യുന്നവയുമാണ്.
റിസോർട്ടുകളി‍ൽ ഹർസ്‍നഗർ ഹോട്ടൽ , ബെസ്റ്റ് വെസ്റ്റേൺ ബൊഹീമിയൻ റിസോർട്ട് , ചെറിയ സൌകര്യങ്ങളുളള നിരവധി റിസോർട്ടുകൾ എന്നിവ ഉൾപ്പെടുന്നു.
തുഫെൻകിയാൻ അവാൻ മരാക് റ്റ്സപട്ടാഘ് ഹോട്ടൽ.
ബെസ്റ്റ് വെസ്റ്റേൺ ബൊഹീമിയൻ റിസോർട്ട് സെവൻ ടൌണിലെ ബീച്ച് ഹർസ്‍നഗർ ഹോട്ടൽ കോപ്ലക്സ് താത്പര്യമുണർത്തുന്ന സ്ഥലങ്ങൾ
ഇരുപതാം നൂറ്റാണ്ടിന്റെ മധ്യം വരെ ഒരു ദ്വീപായിരുന്ന ഈ ഉപദ്വീപിൽ സ്ഥിതി ചെയ്യുന്ന ഏറ്റവും പ്രസിദ്ധമായ സാംസ്കാരിക സ്മാരകം സെവനാവാങ്ക് മൊണാസ്ട്രിയാണ്.
പടിഞ്ഞാറൻ തീരത്തുള്ള മറ്റൊരു പ്രധാന ആശ്രമം ഹൈറാവാങ്കും വീണ്ടും തെക്കോട്ടു നീങ്ങിയാൽ നൊറാട്ടസ് ഗ്രാമവും അവിടെയുള്ള മൈതാനത്തു നിലനിൽക്കുന്ന "ഖച്ച്കാർ" (അർമേനിയൻ ക്രോസ് സ്റ്റോണുകൾ) അടങ്ങിയ ഒരു സെമിത്തേരിയുമാണ്.
ഇവിടെ ഏകദേശം 900 ഖച്ച്കാറുകൾ നിലനിൽക്കുന്നു.
തെക്കൻ തീരത്തെ നെർക്കിൻ ഗെറ്റാഷനിൽ കൂടുതൽ ഖച്ചുകാറുകൾ കണ്ടെത്തിയിട്ടുണ്ട്.
ദ്വീപ് ജീവജാലങ്ങൾ മീൻ
സെവാൻ ട്രൗട്ട് മത്സ്യം ( Salmo ischchan ) തടാകത്തിൽ മാത്രം കണ്ടുവരുന്ന ഒരിനമാണ്.
ചില എതിരാളികളായ ലേക്ക് ലഡോഗയിൽനിന്നുള്ള കോമൺ വൈറ്റ് ഫിഷ് ( Coregonus lavaretus ), ഗോൾഡ് ഫിഷ് ( Carrasius auratus ) ക്രേഫിഷ് ( Astacus leptodactylus ) തുടങ്ങിയ മത്സ്യങ്ങളുടെ തടാകത്തിലെ പ്രവേശനം കാരണമായി ഈ ഇനം മത്സ്യം ഇപ്പോൾ വംശനാശഭീഷണി നേരിടുന്നുണ്ട്.
സെവൻ ട്രൌട്ട് മത്സ്യത്തിന് അതിന്റെ "തനതു" തടാകത്തിൽ വംശനാശം സംഭവിക്കുമെങ്കിൽക്കൂടി, അത് 1970-കളിൽ ഇസ്സിക്-കുൽ തടാകത്തിൽ (കിർഗിസ്ഥാന്) അവ പുനരവതരിപ്പിക്കപ്പെട്ടതിനാൽ വംശനാശഭീഷണിയെ അതിജീവിക്കുമെന്ന് വിശ്വസിക്കപ്പെടുന്നു.
മനുഷ്യൻറെ അനിയന്ത്രിതമായ കടന്നുകയറ്റത്തിൻറെ ആഘാതത്താൽ തടാകത്തിൻറെ എല്ലാ ജൈവ ഘടകങ്ങളിലും മാറ്റങ്ങൾ സംഭവിച്ചുകൊണ്ടിരിക്കുന്നു.
ബാക്ടീരിയ, ബെൻതോസ്, നാടൻമത്സ്യം എന്നിവയും പരിസ്ഥി ആഘാതത്തിൽ ഉൾപ്പെടുന്നു.
പക്ഷികൾ